તેનાથી પણ લાંબા ગાળાનો રસ્તો છે અત્યારથી જ અમેરિકાની જેમ લાંબા ગાળાનું આયોજન કરવું. અમેરિકન સંસદમાં ઊર્જાની ભાવિ જરૂરિયાતનું શું તેની વિષદ ચર્ચા કરીને નીતિ નક્કી પણ કરી છે. ભારતે પણ સોલાર પાવર અને ઇલેક્ટ્રિક વાહનો માટે લાંબા ગાળાની નીતિ ઘડવી જરૂરી છે. સોલાર પેનલ અને સોલારના વાહનો સસ્તા પડે – બસ આટલું જ કરવાનું છે. જોકે આટલી સિમ્પલ વાત સરકારોને અને અમલદારોને સમજાતી હોતી નથી. તે દરેક વાતને સંકુલ રીતે વિચારીને ગૂંચવી નાખે છે. સોલાર અને ઇલેક્ટ્રિક વાહનોનો વિચાર થઈ રહ્યો છે, પણ એવી રીતે કે વ્યવહારમાં તેનો વ્યાપ વધે તેમાં બહુ સમય લાગશે. તેના બદલે ઝડપથી લોકોને સોલાર પેનલ લગાવવાની અને ઇલેક્ટ્રિક વાહનો ખરીદવાની ફરજ પડે તેવું કરવું રહ્યું.